stanford-oval/wikipedia huggingface dataset:
סמרגוסבורד

| --- | --- |

סמרגוסבורד
 
 מאכלים
 סוג:  festive meal, מזנון 
 
סְמֵרגוֹסבּורד (בשוודית: ‏smörgåsbordקובץ:Sv-Smörgåsbord.oga‏Ⓘ‏) היא ארוחת מזנון סקנדינבית. בנורווגיה היא נקראת koldtbord ובדנית - kolde bord. השם סמרגוסבורד הפך להיות מזוהה בינלאומית עם ארוחה זו בעקבות התערוכה העולמית של ניו יורק (1939), בה הגישה המשלחת השוודית ארוחה כזו.
אטימולוגיה

המילה השוודית smörgåsbord היא הצמדת מילים של המילים smörgås - כריך פתוח ו-bord - שולחן. מקור המילה smörgås אף הוא בהצמדת מילים, של המילים smör - חמאה ו-gås - אווז, אך משמעות הביטוי הפכה להיות "לחם בחמאה". המושג השוודי bredda smörgåsar קיים לפחות מהמאה ה-16 ומשמעותו: "כריך פתוח בחמאה".
המילה smörgåsbord נקלטה באנגלית (לרוב ללא הסימנים הדיאקריטים, כ-smorgasbord) במשמעות של ארוחת מזנון מכל סוג, לאו דווקא בסגנון סקנדינבי, וכן כמילה נרדפת למצבים בהם מתאפשרת בחירה, למשל: "מזנון" קורסים באוניברסיטה, "מזנון" ספרים בחנות.
סמרגוסבורד ויולבורד

ארוחת סמרגוסבורד שוודית מסורתית כוללת הן מאכלים קרים והן חמים. לחם, חמאה וגבינה מהווים תמיד חלק מהארוחה. מקובל לפתוח במנות דג קרות המבוססות לרוב על הרינג, סלמון וצלופח. לאחר מכן נאכלות מנות קרות אחרות ולאחריהן - מנות חמות. לעיתים כלולות גם מנות קינוח בסמרגוסבורד.
סמרגוסבורד ויולבורד > יולבורד

סוג מיוחד של סמרגוסבורד היא יוּלבורד (בשוודית: julbord) - ארוחת חג המולד המקובלת בסקנדינביה. המילה julbord מורכבת מהמילים jul - פסטיבל החורף שמקורו פגאני אשר התמזג והפך להיות מזוהה עם חג המולד, ו-bord : שולחן. היולבורד הוא גולת הכותרת של המטבח השוודי ומכיל את כל מטעמיו.
כמו בסמרגוסבורד, יולבורד טיפוסי כולל שלוש מנות. התבשילים מייצגים התמחויות מקומיות ומשפחתיות. המנה הראשונה תכלול לרוב מגוון דגים, בעיקר הרינג כבוש וגרבלקס. ישנם שילובים מקובלים כגון הרינג עם תפוחי אדמה מבושלים וביצים קשות ולצידו משקה אלכוהולי כגון שנאפס, ברונבין או אקווביט, לעיתים בתוספת תבלינים. תבשילים מסורתיים אחרים הם צלופח מעושן, רולמופס, סלט הרינג, הרינג אפוי, כריכוני סלמון מעושן וסרטן, המלווים ברטבים ומטבלים.
המנה השנייה כוללת לרוב מגוון בשרים קרים פרוסים, העיקרי שבהם הוא "שינקן חג המולד" המוגש עם חרדל. בנוסף מוגשים נקניקיות ביתיות, Leverpostej - פטה כבד חזיר ומספר סוגי בשר ראש חזיר. מקובל להגיש לצד הבשרים גבינות פרוסות, מלפפונים חמוצים, לחם, קרקרים וחמאה.
המנה השלישית כוללת תבשילים חמים. נהוג להתחיל את המנה השלישית בטבילת לחם בציר של "שינקן חג המולד". מקור מנהג זה בזמנים בהם הלחם אוחסן לתקופות ארוכות והתקשה. מנות חמות מקובלות הן köttbullar- כדורי בשר שוודים, prinskorv - נקניקיות מטוגנות קטנות, revbenspjäll - צלעות חזיר צלויות, וקדירת תפוחי אדמה חמה, המכונה "Janssons frestelse" - "פיתויו של יאנסון", הכוללת שכבות של "גפרורי" תפוח אדמה, שמנת, בצל ודגי סרדין. מנות נוספות הן fläskkorv - נקניקיות חזיר, חזיר מעושן, נקניקיות isterband (המכילות בשר חזיר, תפוחי אדמה וגריסי שעורה), kåldolmar - כרוב ממולא, שעועית אפויה, אומלט ממולא שרימפ או פטריות מוקרם ברוטב בשמל. בין התוספות המוגשות לצד המנות החמות: סלט סלק במיונז ונזיד כרוב חם. תבשיל נפוץ פחות הוא קריש רגלי חזיר (מעין רגל קרושה).
לוטפיסק הוא דג משומר (העשוי למשל מבקלה) שלצידו תפוחי אדמה מבושלים, רוטב בשמל סמיך ואפונה ירוקה, מוגש עם המנה השלישית או כמנה רביעית נפרדת. הוא מוגש גם בארוחת הערב ביום שלאחר היולבורד.
לקינוח היולבורד מגישים risgrynsgröt - פודינג אורז זרוי אבקת קינמון. מקובל לטמון שקד בקערת הפודינג ומי שמוצא אותו זוכה בפרס קטן או נחשב כבר-מזל.
יולבורד מוגש במסעדות במהלך חודש דצמבר עד חג המולד, ובבתים פרטיים מסוימים - עד חג ההתגלות.
שינקן חג המולד
טבילת לחם בציר של "שינקן חג המולד"
פודינג אורז זרוי קינמון וחמאה
היסטוריה של סמרגוסבורד

בני המעמד העליון ומעמד הסוחרים בשוודיה ובפינלנד במאה ה-14 נהגו להגיש brännvinsbord - "שולחן שנאפס" - מזנון צדדי של מתאבנים שהוגש שעתיים עד חמש לפני הארוחה. המזנון הבסיסי כלל לחם, חמאה, גבינות, הרינג ומספר סוגי משקאות חריפים, אם כי לעיתים הוגשו גם סלמון מעושן, נקניקיות ובשר קר פרוס. המזנון הוגש לאורחים בעמידה, לעיתים בחדרים נפרדים לגברים ולנשים. סמרגוסבורד הפך פופולרי באמצע המאה ה-17 כאשר עברו להגישו על שולחן הסעודה ולא כמזנון מתאבנים, והחלו להגיש בו הן מנות קרות והן חמות.
סמרגוסבורד הוגש כמזנון מתאבנים בבתי מלון, ומאוחר יותר הוגש בתחנות רכבת לפני שעת הארוחה בקרון המסעדה. כשהתקיימה אולימפיאדת סטוקהולם (1912) חדלו המסעדות בסטוקהולם מלהגיש סמרגוסבורד כמזנון מתאבנים והחלו להגישו כארוחה.
סמרגוסבורד במטבח הנורדי החדש

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לי לוסון

| --- | --- |
אין תמונה חופשית
 לידה:  21 ביולי 1945 (בן 79) את'רסטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1969 
 מקום לימודים:  האקדמיה המלכותית לאמנות הדרמה (1969)  אקדמיית מאונטוויו לאמנויות התיאטרון 
 בן או בת זוג:  טוויגי (1988–?)   היילי מילס (1975–1984) 
 פרופיל ב-IMDb
 
אלן לי לוסון (באנגלית: Allan Leigh Lawson; נולד ב-21 ביולי 1945) הוא שחקן תיאטרון וקולנוע, במאי וסופר יהודי-בריטי.
קורות חיים

לוסון נולד בסאתרסטון שבווריקשייר לאם יהודייה. הוא למד באקדמיה המלכותית לאמנות הדרמה, ושיחק בקולנוע ובטלוויזיה מתחילת שנות השבעים של המאה העשרים. בנוסף ביים מחזות בווסט אנד ובברודוויי. לוסון עבד עם התיאטרון המלכותי הלאומי ורויאל שייקספיר קומפני כמו גם עם הבמאים רומן פולנסקי ופרנקו זפירלי. בקולנוע גילם את ברנרדו ב"אח שמש, אחות ירח" (1972) ואת אלק דרברוויל בסרטו של פולנסקי "טס" (1979). הוא שיחק בתפקיד הראשי בסדרת הטלוויזיה "Travelling Man" ‏(1984–1985), ובתפקיד אורח בסדרות "הדוכסית מרחוב דיוק" (1976), "ד'יזראלי" (1978) וב-"Feuer und Schwert - Die Legende von Tristan und Isolde" מ-1982. ב-1988 שיחק באנתולוגיה "תיאטרון ריי ברדבורי" של HBO, וב"עדות אילמת" גילם את אביה של ניקי אלכסנדר (2005–2007). עם אשתו טוויגי שיחק בתפקיד עצמו בפרק בסדרה "פשוט נהדרת" (2001).
בנוסף למשחק עסק לוסון גם בכתיבה ובבימוי. ב-1999 היה שותף לכתיבה וביים את המחזמר "If Love Were All" על אודות הידידות בין גרטרוד לורנס ונואל קאוורד. בספטמבר 2009 פורסם ספרו "The Dream: An Actor's Story", ספר זכרונות מהתיאטרון על חיי היום יום של שחקן. (ISBN 978-1-84002-867-6)
קורות חיים > חיים אישיים

ב-1976 התגרש לוסון מאשתו הראשונה מונדי. ב-1975 הכיר את השחקנית היילי מילס כשהופיעו יחד במחזה "A Touch of Spring" שהועלה בווסט אנד בלונדון. שנה אחר כך היא ילדה את בנו, ג'ייסון. לוסון אימץ את כריספיאן, בנה של היילי מילס מבעלה הבמאי רוי בולטינג. באותה תקופה שיחק לוסון בסרט "The Devil's Advocate" לצידו של ג'ון מילס, אביה של היילי. הקשר בין השניים הסתיים בתחילת שנות השמונים של המאה העשרים.
לוסון פגש את הדוגמנית טוויגי ב-1984. שניהם השתתפו בסרט "מאדאם סוזצקה" ב-1988, והתחתנו ב-23 בדצמבר אותה שנה. הזוג מתגורר במערב לונדון, ולוסון מטפל בעסקיה של אשתו. ללוסון וטוויגי יש בית נוסף בסאותוולד בסאפוק.
פילמוגרפיה

אח שמש, אחות ירח (1972) Brother Sun, Sister Moon
(1974) Ghost Story
(1974) Percy's Progress
(1975) Love Among the Ruins
(1977) Golden Rendezvous
פרקליט השטן (1977) The Devil's Advocate
טס (1979) Tess
(1980) Why Didn't They Ask Evans?
(1982) Fire and Sword
(1984) Sword of the Valiant
דמעות של אהבה (1988) Tears in the Rain
מאדאם סוזצקה (1988) Madame Sousatzka
הטבעת (1996) The Ring
(2000) Out of Depth
(2001) Back to the Secret Garden - סרט טלוויזיה של CBS
להיות ג'וליה (2004) Being Julia
קזאנובה (2005) Casanova
(2005) Silence Becomes You
(2009) ליבה האמיץ של אירנה סנדלר
תיאטרון

איוואן קליאייב, The Price of Justice, תיאטרון מרמייד, לונדון
A Touch of Spring, עם היילי מילס, קומדי תיאטר, וסט אנד, לונדון, (1975-1978)
אוברי טנקוורי, The Second Mrs. Tanqueray, התיאטרון המלכותי הלאומי (1981)
Louis Dubedat, "דילמת הרופא", תיאטרון גריניץ', לונדון (1981)
אמנון, Yonadab, ביים פיטר הול, התיאטרון המלכותי הלאומי (1985)
אנטוניו, הסוחר מוונציה, וסט אנד, לונדון וברודוויי (1989)
אוברון, חלום ליל קיץ, הפיק אדריאן נובל, רויאל שייקספיר קומפני (1990)
לאבלס, The Relapse, רויאל שייקספיר קומפני (1996)
לויד, Noises Off, וסט אנד, לונדון וברודוויי (2003)
העלמה והמוות, תיאטרון קינגס הד, לונדון (2004)
ניקולס ניקלבי, בפסטיבל התיאטרון של צ'יצ'סטר (2006)
Shoreditch Madonna, עם פרנצ'סקה אניס, תיאטרון סוהו (2006)
מסרשמן, Ring Round the Moon, תיאטרון פלייהאוס, לונדון (2008)
הערות שוליים

↑  Twiggy: My Jewish family connections
↑  Seedship Hayley Mills
↑  Daily Mail Now it's time for MY swinging sixties! How getting older has given the very first supermodel Twiggy a new lease of life
↑  Famous Suffolk People
| --- | --- |
בקרת זהויות :  NLI: 987007349398605171  PLWABN: 9810604882705606  BIBSYS: 99024375  BNE: XX1686784  BnF: cb14197184k (data)  GND: 140845577  ISNI: 0000 0000 7826 4365  LCCN: nr2002020762  NKC: xx0164246  SUDOC: 112011780  VIAF: 66676227   WorldCat (עם VIAF): 66676227
הלס (בירה)

כוס בירה עם הלס - בירה בהירה
הלס (גרמנית: Helles) היא סגנון בירת לאגר גרמנית מסורתית מסוג פייל, המיוצרת בעיקר בדרום גרמניה, במיוחד במינכן. ניתן לתרגם את המילה הגרמנית הלס כ"בהיר", "קל" או "חיוור".
פרופיל טעם

בירות בסגנון הלס הן בדרך כלל בעלות גוף מלא, מתוקות עדינות ובהירות, עם מרירות נמוכה. הבירה צלולה עקב סינון לפני הביקבוק, אם כי חלק מהמסעדות ומבשלות הבירה אכן מציעות גרסה לא מסוננת. הלס בסגנון מינכן היא בירה צהובה שנרקחה באמצעות תסיסה קרירה עם שמרי לאגר מסוימים, כשות מרה, ומשקל סגולי מקורי (לפני התסיסה) בין 1.044 ל-1.053 (11 עד 13 מעלות פלאטו), ובין 4.5 ל-6% אלכוהול בנפח. להלס יש טעם כשות פחות בולט מבירות פילזנר גרמניות.
רקע

עד שנות ה-60, סגנון ההלס היה זמין ברחבי העולם בעיקר באזורים דוברי גרמנית. עם הזמן, ההלס הוחלפה אט אט בבירות בסגנון פילזנר, החלפה שנבעה גם משינוי העדפות הצרכנים מבירה מהחבית - לבירה בבקבוק. באזורים מחוץ לדרום גרמניה, בירות ההלס חזרו לפופולריות ב-2010 במיוחד בברלין, שם התדמית המסורתית של הבירה הפכה לטרנדית.
אזורי פופולריות

סגנון ההלס נהנה מפופולריות רבה בחבלי הארץ של דרום גרמניה - בוואריה, פרנקוניה ובאדן-וירטמברג.
הערות שוליים

1 2  Jositz, Heinrich (n.d.). "Kleine feine Bierkunde". davidgiacomo.com. נבדק ב-2022-08-31.
↑  "Helles & Dunkles: Die besten Berliner Bier-Brauereien, Brauhäuser & Biergärten". Berliner Morgenpost. 2012-08-01. נבדק ב-2015-10-22.
↑  Schanzenbräu Hell
↑  Geyer, Tim (n.d.). "Pils oder Helles: Wo liegt der Unterschied?". derberater.de. אורכב מ-המקור ב-2015-11-17. נבדק ב-2015-10-22.
↑  Baumstieger, Moritz (2010-06-20). "Augustiner in Berlin: Ein Helles, bitte". tagesspiegel.de. Der Tagesspiegel. נבדק ב-2015-10-22.
ערך זה הוא קצרמרבנושא משקאות. אתם מוזמנים לתרום לוויקיפדיה ו.
הרפובליקה הסובייטית הפדרטיבית הסוציאליסטית הרוסית

הרפובליקה הסובייטית הפדרטיבית הסוציאליסטית הרוסית (ברוסית: Росси́йская Сове́тская Федерати́вная Социалисти́ческая Респу́блика – РСФСР), הקרויה גם רוסיה הסובייטית, הייתה מדינה ריבונית (1917–1922), ולאחר מכן הגדולה והמאוכלסת ביותר מבין חמש עשרה הרפובליקות הסובייטיות שהרכיבו את ברית המועצות (1922–1991). בירתה הייתה מוסקבה, שהייתה גם בירת ברית המועצות כולה.
היסטוריה

הרפובליקה בעלת המשטר הקומוניסטי נוסדה ב-7 בנובמבר 1917, לאחר פרוץ המהפכה הבולשביקית ומעצר שרי הממשלה של הרפובליקה הרוסית. ב-10 ביולי 1918 התקבלה חוקת המדינה החדשה. בתקופה שלפני הקמת ברית המועצות הייתה מוכרת בשם "הרפובליקה הרוסית הסובייטית" (ברוסית: Российская Советская Республика), ומאז 1918, באופן רשמי – "הרפובליקה הסוציאליסטית הסובייטית הפדרטיבית הרוסית" (ברוסית:Росси́йская Социалисти́ческая Федерати́вная Сове́тская Респу́блика). עד 1921 המשיכה להתנהל מלחמת האזרחים ברוסיה, שפרצה למעשה מיד עם הקמת המדינה החדשה.
מדינות ההסכמה לא הכירו במדינה החדשה והיא הייתה בבידוד דיפלומטי במשך מספר שנים. המדינה היחידות שהכירו מייד ברפובליקה החדשה הייתה גרמניה שאף חתמה איתה הסכם שלום. מדינות כמו אסטוניה, פינלנד, לטביה, וליטא הכירו ברפובליקה בעקבות חתימת הסכמי טרטו ב-1921.
ב-30 בדצמבר 1922 הפכה לאחת מארבע הרפובליקות המייסדות של ברית המועצות (יחד עם עבר הקווקז, אוקראינה הסובייטית, ובלארוס), כתוצאה מייסוד החוקה הסובייטית של 1924. בשנת 1936 הוקמו מספר רפובליקות סובייטיות במרכז אסיה תוך הקטנת שטחה של הרפובליקה הרוסית. בפברואר 1954, בזמן שלטונו של ניקיטה חרושצ'וב, הועבר חצי האי קרים מהרפובליקה לידי אוקראינה הסובייטית. כתוצאה מהליכים אלו הוקטן שטח הרפובליקה בכשליש.
בעקבות התפרקות ברית המועצות נטישת מרבית הרפובליקות החברות בה והחתימה על הצהרת הריבונות הממלכתית של רוסיה הסובייטית, הצביע הקונגרס הסובייטי של הרפובליקה בעד עזיבת האיחוד ב-12 בדצמבר 1991, ושמה שונה רשמית לפדרציה הרוסית כשבועיים לאחר מכן ב-25 בדצמבר.
ראשי הרפובליקה > יו"ר הוועד הפועל המרכזי הכלל-רוסי

לב קמנייב (9 בנובמבר - 21 בנובמבר 1917)
יעקב סברדלוב (21 בנובמבר 1917 - 16 במרץ 1919)
מיכאיל ולדימירסקי (16 במרץ 1919 - 30 במרץ 1919)
מיכאיל קלינין (30 במרץ 1919 - 15 ביולי 1938)
ראשי הרפובליקה > יו"ר נשיאות הסובייט העליון של הרפובליקה הסובייטית הפדרטיבית הסוציאליסטית הרוסית

אנדריי ז'דאנוב (15 - 19 ביולי 1938)
אלכסיי באדייב (19 ביולי 1938 - 9 באפריל 1943)
איוון ולאסוב (9 באפריל 1943 - 4 במרץ 1944)
ניקולאי שוורניק (4 במרץ 1944 - 25 ביוני 1946)
איוון ולאסוב (25 ביוני 1946 - 7 ביולי 1950)
מיכאיל טאראסוב (7 ביולי 1950 - 16 באפריל 1959)
ניקולאי איגנאטוב (16 באפריל 1959 - 26 בנובמבר 1959)
ניקולאי אורגאנוב (26 בנובמבר 1959 - 20 בדצמבר 1962)
ניקולאי איגנאטוב (20 בדצמבר 1962 - 14 בנובמבר 1966)
תפקיד פנוי (מטלותיו ממולאות על ידי הסגנים:טימופיי אחאזוב ופיוטר סיסוייב) (14 בנובמבר 1966 - 23 בדצמבר 1966)
מיכאיל יאסנוב (23 בדצמבר 1966 - 26 במרץ 1985)
ולדימיר אורלוב (26 במרץ 1985 - 3 באוקטובר 1988)
ויטלי וורוטניקוב (3 באוקטובר 1988 - 29 במאי 1990)
ראשי הרפובליקה > יו"ר הסובייט העליון של הרפובליקה הסובייטית הפדרטיבית הסוציאליסטית הרוסית

בוריס ילצין (29 במאי 1990 - 10 ביולי 1991)
ראשי הרפובליקה > נשיא הרפובליקה הסובייטית הפדרטיבית הסוציאליסטית הרוסית

בוריס ילצין (10 ביולי 1991 - 25 בדצמבר 1991)
הערות שוליים

↑  השם "הרפובליקה הסובייטית הפדרטיבית הסוציאליסטית הרוסית" (Росси́йская Сове́тская Федерати́вная Социалисти́ческая Респу́блика) אומץ על ידי החוקה הסובייטית ב-1936.
רפובליקות ברית המועצות. למידע על רפובליקה, לחצו עליה
| רפובליקות ברית המועצות |
| --- | --- | --- |
| רפובליקות סובייטיות | אוזבקיסטן • אוקראינה • אזרבייג'ן • אסטוניה • ארמניה • בלארוס • גאורגיה • טג'יקיסטן • טורקמניסטן • לטביה • ליטא • מולדובה • קזחסטן • קירגיזסטן • רוסיה |  |
| רפובליקות קצרות ימים | עבר הקווקז • קרלו-פינית • אבחזיה • המזרח הרחוק • ליטא-בלארוס • בוכרה • ח'ווארזם |  |
| רפובליקות אוטונומית | אבחזיה אסס"ר • נחצ'יבאן אסס"ר |  |
| --- | --- |
בקרת זהויות :  NLI: 987007267330705171  BnF: cb12209155h (data)  GND: 4395034-6  ISNI: 0000 0001 2290 9061  LCCN: n80160431  NKC: ge130536  NLA: 36562049  SUDOC: 030734835  VIAF: 140306806   WorldCat (עם VIAF): 140306806
עוגת נפוליאון

| --- | --- |

 
 מאכלים
 סוג:  עוגה 
 מטבח:  המטבח הצרפתי 
 מוצא:  צרפת 
 ממציא:  פרנסואה פייר לה וארן 
 מרכיבים עיקריים:  קרם, אבקת סוכר, בצק עלים, בצק סוכר 
 
מילפיי מסורתי בעיטור תותים
עוגת נפוליאון
עוגת נפוליאון או מילפיי (בצרפתית: Mille-feuilles, נהגה: מילפויי, שפירושו: "אלף עלים") היא עוגה העשויה ממספר שכבות (בדרך כלל שלוש שכבות – בצק, קרם, בצק, קרם ובצק) של בצק עלים אפוי ולעיתים מקורמל עם מילוי בין השכבות.
נהוג בדרך כלל למלא את העוגה בקרם פטיסייר או בקרם דיפלומט שהוא שילוב של קרם פטיסייר ושמנת מתוקה מוקצפת. הטעם הנפוץ הוא וניל, אך ניתן לשלב עם הקרם מחיות אגוזים למיניהן (שקדים, בוטנים, פקאנים ועוד) או מחיות פרי שונות, שוקולד או פירות טריים. הזיגוגים הקלאסיים לשכבה העליונה של העוגה הם ציפוי באבקת סוכר או בפונדנט שלעיתים קרובות משולב עם שוקולד מומס.
מקור קינוח המילפיי לא ידוע באופן רשמי, ישנן גרסאות שונות לגבי המקור של קינוח זה. גרסה אחת מיוחסת למתכון שפורסם בשנת 1651 בספר בישול צרפתי השייך לשף פרנסואה פייר לה וארן. ישנה גרסה נוספת שלפיה בשנת 1867 הקונדיטור אדולף סגנוט שייך את הקינוח למומחיותו האישית ומאז יש המייחסים לו את המקור לקינוח.
גרסאות בעולם > הגרסה הרוסית

עוגת נפוליאון נחשבת לקינוח פופולרי מאוד ברוסיה. בגרסה זו העוגה מתאפיינת במספר שכבות רב מהרגיל, ויכולה להגיע עד 15 שכבות של בצק עלים המגולגל דק מאוד. השכבות הפנימיות מאופיינות בשכבות דקות של קרם, המעניקות לחות לשכבות הבצק. העוגה בשכבתה העליונה מצופה בפירורי בצק עלים. על מנת להעניק לעוגה מרקם רך, נהוג להשאיר אותה במקרר לאחר הכנתה למשך 24 עד 48 שעות.
יש המייחסים את מקורה של העוגה בגרסה זו לשנת 1912 בחגיגות 100 השנים לניצחון רוסיה על צבא נפוליאון במלחמת רוסיה-צרפת. הבצק המפורר מעל העוגה מסמל את השלג שעזר לרוסים בניצחון על נפוליאון.
גרסאות בעולם > הגרסה הצרפתית

הגרסה הצרפתית המסורתית מתאפיינת בשלוש שכבות של בצק עלים. בשתי השכבות התחתונות יש מילוי של קרם פטיסייר, כאשר השכבה העליונה מכוסה אבקת סוכר או אבקת קקאו ואפשרות אחרת היא לזגג שוקולד חלב ושוקולד לבן.
בבלגיה ובהולנד ידועה בשם טומפוס.
גרסאות בעולם > הגרסה השוודית

הגרסה השוודית מורכבת ממספר שכבות בצק במילוי קרם. בשונה מגרסאות אחרות היא מתאפיינת בציפוי ריבת פטל על השכבה העליונה.
גרסאות בעולם > הגרסה האיראנית

בדומה לגרסה המסורתית, הגרסה האיראנית המוכרת בשמה "שיריני נפוליאוני" (בפרסית: شیرینی ناپلئونی) מורכבת משלוש שכבות של בצק עלים וביניהן שכבה של קרם פטיסייר. גרסה זו מתאפיינת בטעמים פרסיים ויכולה לכלול תוספות כגון מי ורדים, זעפרן, פיסטוקים, הל וכדומה.
הערות שוליים

↑  Mille-Feuille: A Little History, Gourmandise, ‏21 January 2021
↑  Alyona Demyanchuk, EASY Napoleon Cake From Scratch, Alyona’s Cooking, ‏25 January 2022
↑  Marina | Let the Baking Begin, Russian Napoleon Cake – Puff Pastry Cake, Let the Baking Begin!, ‏26 April 2014
↑  This Cake Commemorates Russia's Victory Over Napoleon in 1812, Atlas Obscura
↑  termcoordeditor, I-ATE FOOD TERM OF THE WEEK: Mille-Feuille, ‏23 July 2022
↑  bakedbyammna, Napoleon Pastry – Swedish Mille-Feuille, Baked By Ammna, ‏24 July  2017
↑  thecaspianchef, Shirini Napoleoni – Napoleon pastries, The Caspian Chef – Omid Roustaei, ‏15 September 2020
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
לסלי קארון

| --- | --- |

לסלי קארון בשנות ה-60
 לידה:  1 ביולי 1931 (בת 93) בולון-סיר-סן, צרפת
 שם לידה:  Leslie Claire Margaret Caron 
 מדינה:  צרפת, ארצות הברית 
 תקופת הפעילות:  מ-1951
 בן או בת זוג:  Geordie Hormel (1951–1954)  פיטר הול (1956–1965)  בפסקה זו רשומה אחת נוספת שטרם תורגמה   וורן בייטי 
 צאצאים:  Jennifer Caron Hall, Christopher Hall 
 פרסים והוקרה:  פרס גלובוס הזהב פרס אמי שני פרסי באפט"א
 פרופיל ב-IMDb
 
לסלי קלייר מרגרט קארון  (באנגלית: Leslie Claire Margaret Caron; נולדה ב-1 ביולי 1931) היא שחקנית קולנוע וטלוויזיה ורקדנית צרפתייה זוכת פרס גלובוס הזהב לשחקנית הטובה ביותר ופרס באפט"א לשחקנית הטובה ביותר בתפקיד ראשי לשנת 1962 על הופעתה בסרט "החדר בצורת L", זוכת פרס אמי לשנת 2007 על הופעתה בסדרה "חוק וסדר: מדור מיוחד" ומועמדת לשני פרסי אוסקר.
ביוגרפיה

קארון נולדה בבולון-סיר-סן שבמערב פריז. בתם של מרגרט, רקדנית אמריקאית שהופיעה בברודוויי וקלוד קארון, כימאי צרפתי.
בילדותה הופיעה כבלרינה על במות לאחר שהתאמנה  עם אמה ושם למעשה התגלתה.
קריירת משחק

הרקדן והשחקן האמריקאי המפורסם ג'ין קלי גילה את יכולותיה של קארון בהופעה שערכה עבור חברת הריקוד "רולן פטי" והציע לה להשתתף לצידו בסרט המוזיקלי "אמריקאי בפריז".
קארון בת ה-20 הסכימה להצעה וקיבלה את התפקיד הראשון שלה בהוליווד, ליסה בובייה שהיה מיועד בתחילה לשחקנית סיד צ'ריס.
שנתיים לאחר הופעת הבכורה שלה כיכבה קארון עבור חברת ההפקה מטרו גולדווין מאייר בדרמה המוזיקלית "לילי" בתפקיד לילי דרויאר, נערה המצטרפת לקרקס נודד.
קארון ששרה בסרט את השיר המפורסם "Hi-Lili, Hi-Lo" זכתה על הופעתה בפרס באפט"א לשחקנית הטובה ביותר והייתה מועמדת לפרס אוסקר לשחקנית הטובה ביותר.
באותה השנה השתתפה בתפקיד ראשי גם בדרמה "סיפור שלוש אהבות".
בשנת 1955 שיחקה קארון בקומדיה המוזיקלית המבוססת על הספר "אבא ארך רגליים" בתפקיד הצעירה ז'ולי אנדרה לצידו של הרקדן, הזמר והשחקן המפורסם פרד אסטר והופיעה בתפקיד סינדרלה בסרט "סנדל הזכוכית".
בשנת 1958 זכתה קארון לככב בתפקיד הראשי בסרטו הגדול ביותר של וינסנט מינלי "ז'יז'י", קומדיה מוזיקלית זוכת 9 פרסי אוסקר.
קארון הייתה מועמדת  לפרס גלובוס הזהב לשחקנית הטובה ביותר בתפקיד קומי/מוזיקלי על הופעתה בסרט זה.
ב-1961 הופיעה בדרמה של ג'ושוע לוגן "פאני" בתפקיד הצעירה פאני. הופעה עלייה הייתה קארון מועמדת לפרס גלובוס הזהב לשחקנית הטובה ביותר בתפקיד ראשי.
ב-1963 זכתה קארון בפרס גלובוס הזהב לשחקנית הטובה ביותר ובפרס באפט"א על תפקידה בתור ג'יין פוסט בדרמה "The L-Shaped Room". בגין תפקידה זה הייתה מועמדת מועדפת לפרס האוסקר אך הוא ניתן לבסוף לפטרישה ניל.
ב-1964הופיעה בקומדיית המלחמה הרומנטית "אבא אווז" בתפקיד המורה הצרפתייה קתרין פרנו.
ב-1966 השתתפה בסרט המלחמה של רנה קלמנט ע"פ תסריטו של פרנסיס פורד קופולה "האם פריז בוערת?".
ב-1977 שיחקה בסרטו של קן ראסל על שחקן הקולנוע האיטלקי רודולף ולנטינו (רודולף נורייב) "ולנטינו" בתפקיד שחקנית הקולנוע הרוסייה אלה נאזימובה והשתתפה בסרטו של פרנסואה טריפו "האיש שאהב נשים".ב-1984 שיחקה קארון בסרטו של רישאר דמבו זוכה פרס האוסקר לסרט הזר "מהלכים מסוכנים" בתור הניה אשתו של שחקן השחמט היהודי רוסי עקיבא ליבסקינד (מישל פיקולי). ב-1992 השתתפה בדרמה של לואיס מלה "משיכה גורלית". בשנת 2000 השתתפה קארון בדרמה הרומנטית "שוקולד" בתפקיד מאדאם אודל. בשנותיה האחרונות כשחקנית התבלטה בעיקר בהפקות הטלוויזיה-"The Last of the Blonde Bombshells" ו"חוק וסדר: מדור מיוחד" בהופעת אורח עליה זכתה בפרס אמי בשנת 2007.
חיים אישיים

קארון דוברת אנגלית, צרפתית ואיטלקית שוטפת.
בעלה הראשון היה המוזיקאי גורדי הורמל לו הייתה נשואה במשך שלוש שנים. 
בעלה השני היה הבמאי ושחקן התיאטרון האנגלי פיטר הול לו נישאה בשנת 1956, לזוג נולדו שני ילדים, המוזיקאית והשחקנית ג'ניפר קארון הול והמפיק כריסטופר הול. קארון והול התגרשו אחרי תשע שנות נישואים לאחר שקארון ניהלה רומן מתוקשר עם השחקן וורן בייטי.
נישאה בפעם השלישית בשנת 1969 למפיק הסרט "אהבה על גלגלים" מייקל לאלין ממנו התגרשה ב-1980.
בסוף שנת 2009 קיבלה קארון כוכב על שמה בשדרת הכוכבים של הוליווד.
פילמוגרפיה נבחרת

אמריקאי בפריז (1951)
האיש עם השעון (1951)
סיפור שלוש אהבות (1953)
לילי (1953)
אבא ארך רגליים (1955)
סנדל הזכוכית (1955)
גאבי (1956)
ז'יז'י (1958)
דילמת הדוקטור (1958)
הגבר שהבין אישה (1959)
אוסטרליץ (1960)
פאני (1961)
The L-Shaped Room ‏ (1962)
אבא אווז (1964)
טובה מיוחדת (1965)
הבטח לה הכול (1965)
האם פריז בוערת? (1966)
ראש המשפחה (1967)
האיש שאהב נשים (1977)
ולנטינו (1977)
ניקול (1978)
מהלכים מסוכנים (1984)
משיכה גורלית (1992)
עצמות מצחיקות (1995)
הטבעת (1996)
שוקולד (2000)
רצח באוריינט אקספרס (2001) - סרט טלוויזיה
גירושין (2003)
מזמור חג המולד (2020)
פילמוגרפיה נבחרת > טלוויזיה

משפחת דארל (2018-2016)
לסלי קארון בסרט "פאני", 1961
המטבח האמריקאי

| --- | --- |

פאי התפוחים נחשב על ידי רבים לאחד מהמאכלים המובהקים של המטבח האמריקאי
 
 מאכלים
 סוג:  North American cuisine 
 מטבח:  מטבח אמריקאי
 מוצא:  ארצות-הברית
 
המטבח האמריקאי (באנגלית: American cuisine) הוא סגנון הבישול הנפוץ בארצות הברית או שמקורו משם.
הגדרת המטבח האמריקאי

משום שלאורך השנים התקיים בארצות הברית כור היתוך למסורות הקולינריות של עמים ותרבויות רבות, המטבח האמריקאי כיום מגוון במיוחד וקשה להגדרה. דרך אחת לתיאור המטבח האמריקאי היא כסינתזה של מטבחים שונים מרחבי-העולם, סגנון בישול אקלקטי אשר אימץ אלמנטים שונים מכל קהילות המהגרים. מצד שני, המטבח האמריקאי מייצא מגוון רב של מאכלים לרחבי העולם, ובמידה רבה ניתן לקבוע כי מטבח זה מוכר ופופולרי כיום בעולם באותה המידה כמו המטבח הסיני, המטבח הצרפתי והמטבח ההודי.
רבים מהמאכלים שנחשבים כיום אמריקאיים מבוססים למעשה במקור על מסורות הבישול של ארצות אחרות. כך למשל, פאי תפוחים, פיצה והמבורגרים, כולם זהים או שמקורם במאכלים אירופאיים, או הבוריטו והטאקו אשר מקורם במטבח המקסיקני. הסיבה לכך היא שמטבחים רבים משפיעים זה על זה ושואבים מאכלים זה מזה. אף על פי כן, מנות רבות הנאכלות בארצות הברית לא תימצאנה במקומות אחרים בעולם.